### Resume

Klimaudvalget besluttede den 21. april 2021, pkt. 21, at afsætte 200.000 kr. fra den grønne pulje til at afholde et event om klimavenlig mobilitet. Dette event blev til Vejle Kører Grønt, der blev afholdt d. 1.-2. oktober 2021 i samarbejde med Business Vejle og [adresse]. Klimaudvalget besluttede den 12. oktober 2021, pkt. 61, af afsætte 150.000 kr. fra den grønne pulje til afholdelse af arrangementet Vejle Kører Grønt i 2022. Vejle Kører Grønt afholdes i 2022 samtidig med [adresse] Folkemøde den 23. og 24. september 2022.

### Sagsfremstilling

Vejle Kører Grønt 2022 er i fuld gang med at blive planlagt. De successer der oplevedes under arrangementet i 2021 forsøges gentaget. Det vil sige, at følgende elementer kommer på programmet i 2022:

* Lokale bilforhandlere inviteres til at præsentere deres udvalg af elbiler.
* Lokale cykelhandlere inviteres til at præsentere deres udvalg af elcykler.
* Alle kommunens lokalråd, foreninger og cyklistforbundet inviteres til at samle et hold og køre en fælles cykeltur og mødes til cykeltræf på [adresse]. Der bydes på sandwich og lidt at drikke. En repræsentant fra Teknisk Udvalg byder velkommen til cykeltræffet på vegne af Teknisk Udvalg.
* Teknik & Miljøforvaltningen præsenterer deres arbejde med grøn mobilitet og lægger op til dialog om det kommende grønne tillæg til mobilitetsplan.
* Sydtrafik giver en prøvetur i en elbus.

Arrangementet afholdes på [adresse], der spærres af for kørende trafik begge dage. Fredag er der udstillingsaktivitet kl. 13 til 17, lørdag kl. 10 til 14. Ester Bertelsen afholdes lørdag 24. september kl. 12-13.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Vejle Kører Grønt er en informationsindsats, der har til formål at øge vejlensernes viden om elbiler og elcykler og mulighederne for at transportere sig grønt. Det er et mål i klimaplanen, at 30 % af de indregistrerede biler er elbiler i 2030. Der er et CO2 besparelsespotentiale på 40.900 tons pr. år, når 30 % af bilerne kører på el i stedet for på benzin og diesel. Derudover kommer de besparelser, der sker, både for klimaet og for samfundsøkonomien, når folk skifter deres bilture ud med ture på cykel eller elcykel.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.